
	Narva Linnavalitsuse 30.11.2010 korralduse nr 1495-k „Avatud ideekonkursi “Lõvid Rootsi terrassil” korraldamine, vastutava isiku määramine, ideekonkursi žürii nimetamine ja žürii liikmetasu kinnitamine“ lisade muutmine
	


1. Asjaolud ja menetluse käik

30.11.2010 korraldusega nr 1495-k oli korraldatud avatud  ideekonkurss “Lõvid Rootsi terrassil” vastavalt juurdelisatud ideekonkursi tingimustele (lisa 1) ja võistlusjuhendile (lisa 2).

Ideekonkursi väljakuulutamise järel selgus, et huvi konkursil osalemiseks on oodatust suurem ning et samal ajal toimub Eestis teine suur skulptuuri-ideekonkurss, mis muudab paljudele soovijatele Narva konkursil osalemise võimatuks. Kuna skulptuuride realiseerimistähtaja pikenemine võimaldab ka ideekonkursi tähtaega pikendada, mis tõstaks oluliselt konkursist osa võtjate arvu ning seega oluliselt ka konkursi tulemuste taset, on mõistlik pikendada avatud hankemenetlusega ideekonkursi tähtaegu. Selleks tuleb muuta ideekonkursil „Lõvid Rootsi terrassil“ osalemiseks ja kvalifitseerimiseks vajalike dokumentide, pakendi esitamise, teenuste hankelepingu sõlmimise ja täitmise tähtpäevi hankedokumentides. 
2. Õiguslikud alused

2.1.  Vastavalt kohaliku omavalitsuse korralduse seaduse paragrahv 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

2.2.   Riigihangete seaduse § 35 lõike 9 alusel hankija võib pikendada pakkumuste või hankemenetluses osalemise taotluste esitamise tähtaega ja vajaduse korral sellest tulenevalt muuta pakkumuste avamise aega. Tähtaeg ei pikene, kui esialgne tähtpäev saabub enne muudetud hanketeate avaldamist registris või enne muudetud hankedokumentide edastamist kõigile pakkujatele ning nendele taotlejatele ja huvitatud isikutele, kes on saanud hankedokumendid.
3. Otsus

Muuta korralduse Narva Linnavalitsuse 30.11.2010 korralduse nr 1495-k „Avatud ideekonkursi “Lõvid Rootsi terrassil” juurde lisatud ideekonkursi tingimused (lisa 1) ja võistlusjuhend (lisa 2) määratud tähtpäevade osas:
3.1. ideekonkursi tingimused (lisa 1) muudetakse järgmiselt:

· punkt 1.5 sõnastatakse järgmiselt: 
„1.5. Konkursi tähtaeg:  Konkurss algab 30.11.2010. a.  Konkursitööde esitamise tähtaeg on 16.02.2011. a. kell 12.00.“
      -  punkt 1.6 sõnastatakse järgmiselt: 

          „1.6. Konkursi tulemuste väljakuulutamine: Konkursi tulemused kuulutatakse välja enne 23.02.2011. a.“
3.2.  ideekonkursi võistlusjuhend (lisa 2) muudetakse järgmiselt:

· punkti 6.1.3 viimane lause sõnastatakse järgmiselt: 

            „Volikiri peab olema jõus kuni 15.03.2012 a.“

· punkti 6.2.2 viimane lause sõnastatakse järgmiselt:

· „ - kui dokumendid viseerib seadusliku esindaja poolt volitatud isik siis tuleb dokumentidele lisada esindusõigust tõendav volikiri, mis peab olema jõus kuni 15.03.2012 a.“
· punkti 8 esimene lause sõnastatakse järgmiselt:

           „Konkursil osalemiseks ja kvalifitseerimiseks vajalike dokumentide esitamise tähtpäev on   16.02.2011.a. kell 12:00.“

· punkti 9.3.5 viimane lause sõnastatakse järgmiselt:

„ - kui dokumendid viseerib seadusliku esindaja poolt volitatud isik siis tuleb dokumentidele lisada esindusõigust tõendav volikiri, mis peab olema jõus kuni 15.03.2012 a.“

· punkti 10 esimene lause sõnastatakse järgmiselt:

„Kavandit sisaldava Pakendi esitamise tähtpäev on 16.02.2011.a. kell 12:00.“

· punkt 11.3 sõnastatakse järgmiselt:

 „Teenuste hankeleping sõlmitakse peale “Narva kaldapealse promenaadi ehitamine” projekti heakskiitmist EASi poolt (hiljemalt 15.03.2012). 

Teenuste hankelepingu täitmise hilisem tähtpäev 15.03.2013.a. Lepingu täitmise vahetähtajad lepitakse vajadusel kokku väljakuulutamiseta läbirääkimistega hankemenetluse käigus.

· punkti 11.5.3 viimane lause sõnastatakse järgmiselt:
„Töö tulem (kõik skulptuurid) tuleb Hankijale üle anda hiljemalt 15.03.2013.“

· punkti 12.3 esimene lause sõnastatakse järgmiselt:
„Auhinnata jäänud Kavand tagastatakse Osalejale/Ühisosalejate volitatud esindajale hiljemalt 30.05.2011.a.“
· punkti 12.3 kolmanda lõigu esimene lause sõnastatakse järgmiselt:

„Hankijal on kohustus kuni 30.05.2011.a. auhinnata jäänud Kavandid anonüümsena säilitada kui seadusest ei tulene teisiti.“

· ideekonkursi võistlusjuhendi lisa 3 Vorm III (Kinnitus Kavandi vastavuse kohta) punkt 2 sõnastatakse järgmiselt:

     „2. Kinnitame, et meie hinnaettepanek on jõus kuni 15.03.2012 a.“

4. Rakendussätted

4.1. Käesolev korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse riigihangete seaduses sätestatud korras.
Tarmo Tammiste
Linnapea

